*Lēmuma projekts*

**Par Alūksnes novada pašvaldības domes 2025. gada 27.marta saistošo noteikumu Nr. 9/2025 “Par pašvaldības līdzfinansējumu kultūras pieminekļu un vēsturisko būvju saglabāšanai Alūksnes novadā” precizēšanu**

Ņemot vērā Kultūras ministrijas 04.04.2025. vēstuli Nr. 3.3-1/539, Finanšu ministrijas 28.03.2025. atzinumu Nr. 7-4/18/991 “Par atzinuma sniegšanu” un 10.05.2025. atzinumu Nr. 7-4/18/1422 “Par saistošo noteikumu izvērtēšanu”, un

pamatojoties uz Pašvaldību likuma 44.panta otro daļu un likuma “Par kultūra pieminekļu aizsardzību” 24.panta otro daļu,

Precizēt Alūksnes novada pašvaldības domes 2025. gada 27.marta saistošos noteikumus Nr. 9/2025 “Par pašvaldības līdzfinansējumu kultūras pieminekļu un vēsturisko būvju saglabāšanai Alūksnes novadā ” (pielikumā).

*Saistošo noteikumu projekts*

**Par pašvaldības līdzfinansējumu kultūras pieminekļu un vēsturisko būvju saglabāšanai Alūksnes novadā**

*Izdoti saskaņā ar Pašvaldību likuma*

 *44. panta otro daļu,*

*likuma “Par kultūras pieminekļu aizsardzību”*

*24. panta otro daļu*

**I. Vispārīgie jautājumi**

1. Saistošie noteikumi (turpmāk - noteikumi) nosaka kārtību, kādā Alūksnes novada pašvaldība (turpmāk – pašvaldība) piešķir līdzfinansējumu kultūras pieminekļu un vēsturisko būvju saglabāšanai, līdzfinansējuma apmēru, atbalstāmās un neatbalstāmās darbības, prasības līdzfinansējuma saņēmējam, pieteikuma iesniegšanas nosacījumus un vērtēšanas kārtību, *de minimis* atbalsta saņemšanas nosacījumus, kā arī līguma slēgšanas un tā kontroles kārtību.
2. Noteikumu mērķis ir nodrošināt Alūksnes pilsētas vēsturiskā centra un Alūksnes novada vēsturiskās apbūves saglabāšanu, veicinot arhitektoniski kvalitatīvas vides saglabāšanu sabiedrības interesēs, nodrošinot vēsturisko būvju izmantošanu, pilsētvides sakārtošanu un pieejamību sabiedrības apskatei.
3. Pašvaldība līdzfinansējumu piešķir:
	1. būves/kultūras pieminekļa fasādes restaurācijai, atjaunošanai, konservācijai, ja būve atrodas:

3.1.1. Alūksnes pilsētā vai novada administratīvajā teritorijā un ir reģiona vai vietējās nozīmes kultūras piemineklis;

 3.1.2. Alūksnes pilsētas vēsturiskajā centrā un ir reģiona, vietējās vai valsts nozīmes kultūras piemineklis;

3.2. laivu novietņu būves (vēsturiskā būve) vecā jumta seguma utilizācijai, jaunā jumta seguma (materiāls - neapstrādāts priedes koka šindelis) iegādei un uzklāšanai, ja būve atrodas valsts nozīmes pilsētbūvniecības pieminekļa “Alūksnes pilsētas vēsturiskais centrs” teritorijā.

1. Pašvaldība līdzfinansējumu piešķir kārtējam kalendārajam gadam pašvaldības budžetā šim mērķim paredzēto finanšu līdzekļu ietvaros.

**II. Līdzfinansējuma apmērs, atbalstāmās un neatbalstāmās darbības**

1. Pašvaldības līdzfinansējuma apmērs:

5.1. 3.1. apakšpunktā minētajām būvēm līdz 30 % no būvdarbu izmaksām, nepārsniedzot 30 000 EUR (trīsdesmit tūkstoši *euro*) vienai būvei/kultūras piemineklim;

5.2. 3.2. apakšpunktā minētajām būvēm līdz 80 % no vecā jumta seguma utilizācijas un jaunā jumta seguma (materiāls - neapstrādāts priedes koka šindelis) iegādes un uzklāšanas izmaksām, nepārsniedzot 80 EUR/m2 (astoņdesmit *euro* par kvadrātmetru).

1. Pievienotās vērtības nodoklis atbalsta programmas ietvaros var tikt attiecināts kā attiecināmās izmaksas tikai tādā gadījumā, ja tas nav atgūstams nodokļu politiku reglamentējošos normatīvajos aktos noteiktajā kārtībā.
2. Pašvaldības līdzfinansējums noteikumu 3.1. apakšpunktā minētajām būvēm var tikt piešķirts:

7.1. pilnas būves fasādes (kas ietver arī jumta segumu, dūmeņus, lietus ūdens novadīšanas sistēmu), apdares vai krāsojuma, logu, durvju un citu būves fasādes dekoratīvo koka, metāla u.c. detaļu atjaunošanai, restaurācijai, kā arī atsevišķu būves fasādes elementu, t.sk. jumta seguma, atjaunošanai, restaurācijai;

7.2. būves konservācijas būvdarbiem, ko veic būves konstrukciju nostiprināšanai un aizsardzībai pret nelabvēlīgu ārējo iedarbību.

1. Pašvaldības līdzfinansējums noteikumu 3.2.apakšpunktā minēto būvju vecā jumta seguma utilizācijai, jaunā jumta seguma (materiāls – neapstrādāts priedes koka šindelis) iegādei un uzklāšanai var tikt piešķirts ar nosacījumu, ja būves fasāde (izņemot jumta seguma daļu) atbilst Alūksnes novada pašvaldības domes 2024. gada 25. aprīļa saistošajiem noteikumiem Nr. 14/2024 “Par Alūksnes novada teritorijas kopšanu un būvju uzturēšanu” un tā ir sakārtota atbilstoši Būvvaldē saskaņotai krāsu pasei.
2. Pašvaldība nepiešķir līdzfinansējumu noteikumu 7. punktā minēto darbu projektēšanai, būvniecības dokumentācijas izstrādei, autoruzraudzībai, būvuzraudzībai.
3. Pašvaldības atbalsts būvei/kultūras piemineklim noteikumu 7. un 8. punktā minētajiem darbiem piešķirams tikai vienu reizi vienai darbībai. Atkārtots atbalsts iepriekš finansētai darbībai netiek piešķirts.

**III. P****rasības līdzfinansējuma saņēmējam**

1. Pašvaldības līdzfinansējums tiek piešķirts fiziskai vai juridiskai personai, izņemot publisko tiesību juridisko personu vai atvasinātu publisko personu, kura ir:
	1. būves/kultūras pieminekļa īpašnieks un valdītājs;
	2. dzīvokļu īpašnieku kopības vai kopīpašnieku pilnvarota persona gadījumā, ja līdzfinansējums lūgts būves/kultūras pieminekļa kopīpašumā esošās daļas saglabāšanai;

11.3. laivu novietņu būves kopīpašnieku vai īpašnieku/tiesisko valdītāju, vai lietotāju kopības pilnvarota persona.

1. Pašvaldība līdzfinansējumu par 3.1. apakšpunktā minētajām būvēm piešķir ar nosacījumu, ja:

12.1. par būves apsaimniekošanu, pamatpakalpojumiem (apkuri, atkritumu apsaimniekošanu, ūdens un kanalizācijas pakalpojumiem) un nekustamā īpašuma nodokli nav parādu;

12.2. būves kopīpašnieki vai dzīvokļu īpašnieku kopība normatīvajos aktos noteiktajā kārtībā ir pieņēmusi lēmumu par 7. punktā norādīto darbu veikšanu, par plānotajām darbu izmaksām, par kārtību, kādā būve/kultūras piemineklis pēc darbu pabeigšanas būs pieejams sabiedrības apskatei, par personu, kura būs tiesīga iesniegt pieteikumu, slēgt līgumu ar pašvaldību, kā arī veikt citas ar darbu veikšanu un līdzfinansējuma saņemšanu saistītās darbības.

1. Pašvaldība līdzfinansējumu par 3.2. apakšpunktā minētajām būvēm piešķir ar nosacījumu, ja kopīpašnieki (atbilstoši Civillikuma nosacījumiem) vai īpašnieku/tiesisko valdītāju vai lietotāju kopība (ar 50 % +1 balss vairākumu sākotnējā kopsapulcē vai, ja atkārtotā kopsapulcē “par” nobalsojuši vairāk nekā puse no pārstāvēto (jāpārstāv vairāk nekā viena trešdaļa) būves īpašniekiem/tiesiskajiem valdītājiem vai lietotājiem) pieņēmusi lēmumu par vecā jumta seguma utilizāciju, jaunā jumta seguma (materiāls – neapstrādāts priedes koka šindelis) iegādi un uzklāšanu, par plānotajām darbu izmaksām, par kārtību, kādā vēsturiskās būves pēc darbu pabeigšanas būs pieejamas sabiedrības apskatei, par personu, kura būs tiesīga iesniegt pieteikumu, slēgt līgumu ar pašvaldību, kā arī veikt citas ar darbu veikšanu un līdzfinansējuma saņemšanu saistītās darbības.
2. Pašvaldības līdzfinansējuma saņēmējam līdzfinansējuma piešķiršanas līgumā noteiktajā kārtībā, jānodrošina pieejamība sabiedrības apskatei būves atjaunotajai, restaurētajai daļai.

**IV. Pieteikuma iesniegšanas nosacījumi**

1. Pašvaldība, pēc ikgadējā budžeta apstiprināšanas, publicē paziņojumu par iespēju pieteikties pašvaldības līdzfinansējuma saņemšanai. Paziņojumu publicē pašvaldības informatīvajā izdevumā “Alūksnes Novada Vēstis” un pašvaldības oficiālajā tīmekļvietnē [www.aluksne.lv](http://www.aluksne.lv). Pašvaldība paziņojumu var publicēt atkārtoti.
2. Lai pieteiktos pašvaldības līdzfinansējuma saņemšanai, noteikumu 11. punktā minētās personas ne vēlāk kā līdz noteikumu 15. punktā minētajā paziņojumā noteiktajam termiņam pašvaldībā iesniedz pieteikumu atbilstoši:

16.1 1. pielikumam par 3.1. apakšpunktā minētajām būvēm;

16.2. 2. pielikumam par 3.2. apakšpunktā minētajām būvēm.

1. Ja būve vai telpu grupa būvē tiek izmantota saimnieciskās darbības veikšanai un pašvaldības līdzfinansējums tam kvalificējams kā komercdarbības atbalsts saskaņā ar Komercdarbības atbalsta kontroles likuma 5. pantā minētajām komercdarbības atbalsta pazīmēm, un atbalsts šo noteikumu ietvaros piešķirams saskaņā ar Komisijas 2023. gada 13. decembra Regulu (ES) 2023/2831 par Līguma par Eiropas Savienības darbību 107. un 108. panta piemērošanu de minimis atbalsta (turpmāk – Komisijas Regula Nr. 2023/2831),tad iesniedzama *de minimis* atbalsta uzskaites sistēmā sagatavotās veidlapas par sniedzamo informāciju *de minimis* atbalsta uzskaitei un piešķiršanai izdruka vai norādāms *de minimis* atbalsta sistēmā aizpildītās veidlapas identifikācijas numurs.
2. Noteikumu 16. punktā noteiktos dokumentus var iesniegt, nosūtot pašvaldībai elektroniskā veidā, parakstītus ar drošu elektronisko parakstu, uz oficiālo pašvaldības e-pastu dome@aluksne.lv vai pašvaldības e-adresi, vai iesniedzot Valsts un pašvaldības vienotajā klientu apkalpošanas centrā Dārza ielā 11, Alūksnē, Alūksnes novadā. Ja pieteikumu iesniedz personīgi, par tā iesniegšanas laiku uzskatāms reģistrēšanas datums un laiks.

**V. Pieteikuma vērtēšanas kārtība**

1. Pieteikumu par līdzfinansējuma piešķiršanu izvērtē šim nolūkam ar pašvaldības izpilddirektora rīkojumu izveidota komisija ne mazāk kā piecu locekļu sastāvā. Komisijas darbā var pieaicināt attiecīgās jomas ekspertus. Pieteikumu izvērtēšanā jāpiedalās vismaz divām trešdaļām komisijas locekļu.
2. Komisijas sēdes tiek protokolētas. Protokolu paraksta visi sēdē piedalījušies komisijas locekļi.
3. Ja komisija pieteikumā konstatē nepilnības, tai ir tiesības pieprasīt iesniedzējam 10 (desmit) darba dienu laikā iesniegt precizējumus vai paskaidrojumus par pieteikumā sniegto informāciju vai dokumentiem.
4. Pēc publicētajā paziņojumā noteiktā termiņa saņemtie pieteikumi netiek vērtēti.
5. Komisija ir tiesīga ierosināt pašvaldības izpilddirektoram noraidīt pieteikumu, ja konstatē, ka tas neatbilst noteikumu prasībām vai noteikumu 21. punktā minētajā termiņā nav novērstas konstatētās nepilnības.
6. Noteikumiem atbilstošie pieteikumi pretendē uz pašvaldības līdzfinansējuma saņemšanu šādā prioritārā secībā:

24.1. laivu novietņu būves, kas atrodas valsts nozīmes pilsētbūvniecības pieminekļa “Alūksnes pilsētas vēsturiskais centrs” teritorijā;

24.2. būve ir reģiona vai vietējās nozīmes kultūras piemineklis, kas atrodas Alūksnes pilsētas vēsturiskajā centrā;

24.3. būve ir reģiona vai vietējās nozīmes kultūras piemineklis, kas atrodas Alūksnes pilsētā;

24.4. būve ir reģiona vai vietējās nozīmes kultūras piemineklis, kas atrodas Alūksnes novada administratīvajā teritorijā;

24.5. būve ir valsts nozīmes kultūras piemineklis un atrodas Alūksnes pilsētas vēsturiskajā centrā.

1. Pēc komisijas izvērtējuma, lēmumu par līdzfinansējuma piešķiršanu vai piešķiršanas atteikumu pieņem pašvaldības izpilddirektors. Līdzfinansējuma piešķiršanas gadījumā pieteikuma iesniedzējs uzaicināms slēgt līgumu ar pašvaldību par līdzfinansējuma piešķiršanu.
2. Komisija pārskata ierosinājumu par pašvaldības līdzfinansējuma piešķiršanu un iesaka pašvaldības izpilddirektoram izvēlēties nākamo pieteikuma iesniedzēju pašvaldības līdzfinansējuma piešķiršanai, ja:

26.1. iesniedzējs rakstveidā atsakās no pieteikuma realizācijas;

26.2. iesniedzējs noteikumu 43. punktā noteiktajā termiņā nenoslēdz līgumu ar pašvaldību par līdzfinansējuma piešķiršanu.

1. Pašvaldības izpilddirektora pieņemto lēmumu administratīvā procesa kārtībā var apstrīdēt Alūksnes novada pašvaldības domē.

**V****I. Līdzfinansējuma saņemšanas kārtība**

1. Līdzfinansējuma saņēmējs, iesniedzot pieteikumu, apliecina finanšu līdzekļu pietiekamību būves/kultūras pieminekļa saglabāšanas darbiem.
2. Gadījumā, ja faktiskās darbu izmaksas ir augstākas par plānoto izmaksu tāmē norādītajām, pašvaldības līdzfinansējuma apjoms netiek palielināts.
3. Gadījumā, ja faktiskās darbu izmaksas ir zemākas par plānoto izmaksu tāmē norādītajām, pašvaldības līdzfinansējuma apjoms tiek samazināts atbilstoši pieteikumā pieprasītajam pašvaldības līdzfinansējumam procentuālā izteiksmē.
4. Pašvaldības līdzfinansējumu izmaksā pēc būvdarbu pabeigšanas. Lai saņemtu pašvaldības līdzfinansējumu, līdzfinansējuma saņēmējs pašvaldībā iesniedz ziņojumu par darbu pabeigšanu, kuram pievieno būvdarbu kopējos attiecināmos izdevumus apliecinošus dokumentus par atlīdzību būvuzņēmējam, pakalpojumu sniedzējam vai par materiālu iegādi, ja būvdarbus atļauts veikt un tie tiek veikti saviem spēkiem, un:

31.1.būvvaldes izdotu dokumentu par būvdarbu pabeigšanu, vai tā kopiju 3.1. apakšpunktā minētajām būvēm;

31.2.būvvaldes atzinumu par būves jumta atbilstību Alūksnes novada pašvaldības domes 2024. gada 25. aprīļa saistošajiem noteikumiem Nr. 14/2024 “Par Alūksnes novada teritorijas kopšanu un būvju uzturēšanu” 3.2. apakšpunktā minētajām būvēm.

1. Pašvaldības līdzfinansējums var tikt samaksāts līdzfinansējuma saņēmējam pa daļām vairākos maksājumos, bet ne biežāk kā 1 (vienu) reizi mēnesī, proporcionāli paveikto būvdarbu apjomam, ja pašvaldībai tiek iesniegts attiecīgs pieprasījums, kam pievienota akta par izpildītajiem darbiem (tāmes) kopija, būvuzņēmēja izrakstīta rēķina kopija un citi attiecināmos izdevumus apliecinoši dokumenti.
2. Pašvaldības līdzfinansējuma gala maksājums tiek veikts pēc abpusējas akta par būves saglabāšanas darbu pabeigšanu parakstīšanas.

**VII. *De minimis* atbalsta nosacījumi līdzfinansējuma pretendentiem, kas pretendē uz līdzfinansējuma saņemšanu**

1. Būves vai telpu grupas īpašniekiem, kuri būvi vai telpu grupu izmanto saimnieciskās darbības veikšanai, pašvaldības līdzfinansējums vai tā daļa būves/kultūras pieminekļa vai vēsturiskās būves saglabāšanai tiek piešķirts kā komercdarbības atbalsts, saskaņā ar Komercdarbības atbalsta kontroles likuma 5. pantā minētajām komercdarbības atbalsta pazīmēm, ievērojot Komisijas regulas Nr. 2023/2831 nosacījumus un ievērojot Ministru kabineta 2018. gada 21. novembra noteikumu Nr. 715 “*De minimis* atbalsta uzskaites un piešķiršanas kārtība” noteikto. Pašvaldība veic atbalsta pretendenta izvērtēšanu atbilstoši Komisijas regulas Nr. 2023/2831 nosacījumiem uz atbalsta piešķiršanas brīdi.
2. *De minimis* atbalstu saskaņā ar Komisijas regulu Nr. 2023/2831 piešķir, ievērojot Komisijas regulas Nr.  2023/2831 1. panta 1. punktā minētos nozaru un darbību ierobežojumus. Ja atbalsta pretendents vienlaikus darbojas vienā vai vairākās nozarēs, kas neietilpst Komisijas Regulas Nr. 2023/2831 darbības jomā, tas nodrošina šo nozaru darbību vai uzskaites nodalīšanu, lai saskaņā ar Komisijas regulas Nr. 2023/2831 1. panta 2. punktu darbības izslēgtajās nozarēs negūst labumu no *de minimis* atbalsta, ko piešķir saskaņā ar noteikumiem.
3. Piešķirot *de minimis* atbalstu, pašvaldība pārbauda vai plānotais *de minimis* atbalsts kopā ar iepriekšējos trīs gados, skaitot no atbalsta piešķiršanas dienas, piešķirto *de minimis* atbalstu viena vienota uzņēmuma līmenī nepārsniedz Komisijas regulas Nr. 2023/2831 3. panta 2. punktā noteikto maksimālo de minimis atbalsta apmēru. Viens vienots uzņēmums ir uzņēmums, kas atbilst Komisijas regulas Nr. 2023/2831 2. panta 2. punktā noteiktajam.
4. Atbalstu šo noteikumu ietvaros nevar apvienot ar citu *de minimis* atbalstu vai citu komercdarbības atbalstu par vienām un tām pašām attiecināmajām izmaksām citu atbalsta programmu vai *ad-hoc* atbalsta projekta ietvaros, neatkarīgi no publiskā finansējuma avota.
5. Par atbalsta (līdzfinansējuma) piešķiršanas dienu (brīdi) tiek uzskatīta diena, kad stājies spēkā noslēgtais līgums starp atbalsta pretendentu (līdzfinansējuma saņēmēju) un pašvaldību.
6. Pašvaldība uzglabā visus ar *de minimis* atbalsta piešķiršanu saistītos datus 10 (desmit) gadus, sākot no dienas, kurā saskaņā ar šajos noteikumos noteikto piešķirts pēdējais *de minimis* atbalsts.
7. *De minimis* atbalsta saņēmējs uzglabā visus ar *de minimis* atbalsta piešķiršanu saistītos datus 10 (desmit) gadus no *de minimis* atbalsta piešķiršanas dienas.
8. Ja tiek pārkāpti Komisijas regulas Nr. 2023/2831 nosacījumi, atbalsta saņēmējam (līdzfinansējuma saņēmējam) ir pienākums atmaksāt pašvaldībai projekta ietvaros saņemto nelikumīgo *de minimis* atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV. vai V.nodaļas nosacījumiem.
9. *De minimis* atbalstu šo noteikumu ietvaros piešķir līdz 2031. gada 30. jūnijam.

**VIII. Līguma slēgšana un tā izpildes kontrole**

1. Līgums par līdzfinansējuma piešķiršanu noslēdzams 10 (desmit) darba dienu laikā no 25. punktā norādītā uzaicinājuma nosūtīšanas dienas.
2. Līgumā par finansējuma piešķiršanu iekļaujami vismaz šādi nosacījumi:

44.1. līdzfinansējuma izmantošanas nosacījumi;

44.2. pašvaldības un līdzfinansējuma saņēmēja saistības;

44.3. darbu veikšanas termiņš;

44.4. līguma izpildes kontroles kārtība;

44.5. līdzfinansējuma piešķiršanas/samazināšanas/neizmaksāšanas/atmaksāšanas nosacījumi;

44.6. līguma pirmstermiņa izbeigšanas nosacījumi;

1. Ja līdzfinansējums nav izlietots atbilstoši normatīvo aktu prasībām vai ir pārkāpti līguma noteikumi, līdzfinansējumu atgūst normatīvajos aktos noteiktajā kārtībā.

**IX. Noslēguma jautājums**

Atzīt par spēku zaudējušiem Alūksnes novada pašvaldības domes 2023. gada 30. novembra saistošos noteikumus Nr. 36/2023 “Par pašvaldības līdzfinansējumu kultūras pieminekļu ēkas fasāžu restaurācijai, atjaunošanai, ēkas konservācijas darbiem Alūksnes novadā”.

Domes priekšsēdētājs Dz. ADLERS

1.pielikums

Alūksnes novada pašvaldības domes

27.03.2025. saistošajiem noteikumiem Nr. 9/2025

**PIETEIKUMS**

**pašvaldības līdzfinansējuma saņemšanai kultūras pieminekļa būves saglabāšanas darbiem Alūksnes novadā**

|  |
| --- |
| 1. **Informācija par pieteikuma iesniedzēju**
 |
| **Vārds, uzvārds** (*fiziskai personai*) **vai nosaukums** (*juridiskai personai*) |   |
| **Personas kods** (*fiziskai personai*) **vai vienotais reģistrācijas numurs** (*juridiskai personai*) |   |
| **Paraksttiesīgās/pilnvarotās personas amats, vārds, uzvārds, pārstāvības pamats** *(juridiskai personai, kopīpašnieku vai dzīvokļu īpašnieku kopības gadījumā)* |  |
| **Deklarētā dzīvesvieta** *(fiziskai personai)* **juridiskā adrese** (*juridiskai personai*)  |   |
| **Korespondences adrese**  |   |
| **PVN maksātājs** (*norādīt “****jā****” vai “****nē****”*) |   |
| **Kontaktpersonas vārds, uzvārds, telefona numurs, e-pasts** |  |
| **Norēķinu rekvizīti līdzfinansējuma saņemšanai** *(bankas kods, konta Nr.)* |  |
|  |
|  |
| **2.Informācija par būvi/kultūras pieminekli*** 1. Būves/kultūras pieminekļa adrese
	2. Kadastra apzīmējums, Nekustamā īpašuma, kurā ietilpst būve/kultūras piemineklis kadastra numurs, zemesgrāmatas nodalījuma numurs
	3. Valsts aizsargājamo kultūras pieminekļu saraksta Nr.
 |
| * 1. Būves/kultūras pieminekļa atrašanās vieta saskaņā ar noteikumu 24. punktu

*(atbilstošo atzīmēt ar “****X****”)*  |  [ ] 24.2. būve ir reģiona vai vietējās nozīmes kultūras piemineklis, kas atrodas Alūksnes pilsētas vēsturiskajā centrā;[ ] 24.3. būve ir reģiona vai vietējās nozīmes kultūras piemineklis, kas atrodas Alūksnes pilsētā;[ ] 24.4. būve ir reģiona vai vietējās nozīmes kultūras piemineklis, kas atrodas Alūksnes novada administratīvajā teritorijā;[ ] 24.5. būve ir valsts nozīmes kultūras piemineklis un atrodas Alūksnes pilsētas vēsturiskajā centrā. |
| * 1. Informācija par būves /kultūras pieminekļa publisko pieejamību:
 |
| * 1. Plānotie darbi, kuriem paredzēts pašvaldības līdzfinansējums, saskaņā ar noteikumu 7.punktu

*(atbilstošo atzīmēt ar “****X****”)* | [ ] 7.1. pilnas būves fasādes (kas ietver arī jumta segumu, dūmeņus, lietus ūdens novadīšanas sistēmu), apdares vai krāsojuma, logu, durvju un citu būves fasādes dekoratīvo koka, metāla u.c. detaļu atjaunošanai, restaurācijai, kā arī atsevišķu būves fasādes elementu, t.sk. jumta seguma, atjaunošanai, restaurācijai; [ ] 7.2. būves konservācijas būvdarbiem, ko veic būves konstrukciju nostiprināšanai un aizsardzībai pret nelabvēlīgu ārējo iedarbību. |
| * 1. Iepriekš saņemts/nav saņemts *(atzīmēt atbilstošo)* pašvaldības līdzfinansējums būves/kultūras pieminekļa saglabāšanai. *Ja iepriekš būves/kultūras pieminekļa saglabāšanai saņemts pašvaldības līdzfinansējums, norāda visu saņemto pašvaldības līdzfinansējuma summu euro.*
 |

|  |
| --- |
| 1. **Darbu izmaksas**
 |
| **Izmaksu aprēķins:** | **Iesniedzēja finansējums**(*norādīt summu euro*) | **Pašvaldības līdzfinansējuma apmērs** (*norādīt procentos*) | **Pašvaldības** **līdzfinansējums**(*norādīt summu euro*) | **Kopā**(*norādīt summu euro*) |
| **Kopējās izmaksas ar****PVN1\*:** |   |   |  |   |
| \*Apliecinu, ka Pievienotās vērtības nodoklis nav atgūstams nodokļu politiku reglamentējošos normatīvajos aktos noteiktajā kārtībā |
| **Kopējās izmaksas bez****PVN2:** |  |  |  |  |

1 rindu aizpilda, ja iesniedzējs nevar atgūt PVN nodokļu politiku reglamentējošos normatīvajos aktos noteiktajā kārtībā

2 rindu aizpilda, ja iesniedzējs ir PVN maksātājs un var atgūt PVN nodokļu politiku reglamentējošos normatīvajos aktos noteiktajā kārtībā

|  |  |
| --- | --- |
| 1. **Darbu veikšanas termiņš (mēnešos):**
 |  |

|  |  |
| --- | --- |
| 1. **Iesniedzamie dokumenti** *(atbilstošo atzīmēt ar “****X****”)*
 | **Lapu skaits** |
| [ ] Būves kopīpašnieku lēmuma (protokola) kopija3 ☐Dzīvokļu īpašnieku kopības lēmuma (protokola) kopija.3 |   |
| [ ]  Dokuments, kas apliecina pilnvarnieka tiesības attiecīgi rīkoties īpašnieka vārdā (pilnvaras, statūtu vai cita dokumenta kopija).3 |  |
| [ ] Būvvaldē akceptēta paskaidrojuma raksta kopija ar pielikumiem vai Būvatļaujas kopija ar būvprojektu. |   |
| [ ]  Būves kopskata, detaļu foto fiksācijas uz pieteikuma iesniegšanas brīdi. |  |
| [ ] Izmaksu tāme (saskaņā ar Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”) Excel formātā. |   |
| [ ] Dokumenti, kas apliecina, ka nav parāda par būves apsaimniekošanu, pamatpakalpojumiem (apkuri, atkritumu apsaimniekošanu, ūdens un kanalizācijas pakalpojumiem) un nekustamā īpašuma nodokli (ne vecāku kā 1 mēnesis līdz pieteikuma iesniegšanas dienai). |  |
| [ ] Citi dokumenti pēc iesniedzēja ieskatiem |  |

3 ja attiecināms

|  |  |
| --- | --- |
| *De minimis* atbalsta uzskaites sistēmā sagatavotās veidlapas izdruka vai veidlapas identifikācijas numurs (ja attiecināms) |  |

Apliecinu, ka visa pieteikumā norādītā informācija un visi pievienotie dokumenti ir patiesi un atbilst oriģinālam, esmu iepazinies ar Alūksnes novada pašvaldības domes 27.03.2025. saistošajiem noteikumiem Nr. 9/2025 “Par pašvaldības līdzfinansējumu kultūras pieminekļu un vēsturisko būvju saglabāšanai Alūksnes novadā” un tajos ietvertās tiesības un pienākumi man ir saprotami.

Apliecinu finanšu līdzekļu pietiekamību pieteikumā norādītajiem būves/kultūras pieminekļa saglabāšanas darbiem.

Esmu informēts, ka personas datu apstrādes pārzinis ir Alūksnes novada pašvaldība, reģistrācijas Nr. 90000018622, juridiskā adrese Dārza ielā 11, Alūksnē, Alūksnes novadā, LV-4301, e-pasts dome@aluksne.lv, tālrunis 64381469. Personas datu apstrādes mērķis –  *kultūras pieminekļu būves saglabāšanai un līdzfinansējuma piešķiršanas administrēšana. Personas datu apstrādes tiesiskais pamats – Vispārīgās datu aizsardzības regulas 6.panta pirmās daļas c)apakšpunkts.* Papildus informācija par personas datu apstrādi pieejama Alūksnes novada pašvaldības oficiālajā tīmekļvietnē www.aluksne.lv sadaļā "Dokumenti".

Piekrītu personas datu apstrādei atbilstoši Eiropas Parlamenta un padomes regulai (ES) [2016/679](http://eur-lex.europa.eu/eli/reg/2016/679/oj/?locale=LV) par fizisko personu aizsardzību attiecībā uz personas datu apstrādi un šādu datu brīvu apriti un citu normatīvo aktu prasībām līdz pilnīgai tiesību un pienākumu izpildei ar Alūksnes novada pašvaldību.

**Pieteikuma iesniegšanas datums 20\_\_. gada \_\_\_.\_\_\_\_\_\_\_\_**

**Pieteikuma iesniedzējs:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (Juridiskai personai – nosaukums un paraksttiesīgās personas amats, vārds un uzvārds, fiziskai personai – vārds, uzvārds)\*

Personas paraksts\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* neaizpilda, ja dokuments sagatavots elektroniski un parakstīts ar elektronisko parakstu, kas satur laika zīmogu.

2.pielikums

Alūksnes novada pašvaldības domes

27.03.2025. saistošajiem noteikumiem Nr. 9/2025

**PIETEIKUMS**

**pašvaldības līdzfinansējuma saņemšanai vēsturisko būvju saglabāšanas darbiem Alūksnes novadā**

|  |
| --- |
| 1. **Informācija par pieteikuma iesniedzēju**
 |
| **Personas, kas pārstāvēs kopīpašniekus vai vēsturisko būvju īpašniekus/tiesiskos valdītājus vai lietotājus, vārds, uzvārds, personas kods** (*fiziskai personai*) **vai nosaukums un reģistrācijas numurs** (*juridiskai personai*) |   |
| **Pārstāvja deklarētā dzīvesvieta** *(fiziskai personai)* **juridiskā adrese** (*juridiskai personai*)  |   |
| **Pārstāvja korespondences adrese, telefona numurs, e-pasts** |   |
| **Norēķinu rekvizīti līdzfinansējuma saņemšanai** *(bankas kods, konta Nr.)* |  |
| **PVN maksātājs** (norādīt “**jā**” vai “**nē**”) |  |
| **2.Informācija par vēsturisko būvi**AdreseKadastra apzīmējums (ja reģistrēts zemesgrāmatā - kadastra numurs, zemesgrāmatas nodalījuma numurs)Informācija par vēsturiskās būves publisko pieejamību: |
| Iepriekš saņemts/nav saņemts *(atzīmēt atbilstošo)* pašvaldības līdzfinansējums vēsturiskās būves saglabāšanai. *Ja iepriekš saņemts pašvaldības līdzfinansējums, norāda visu saņemto pašvaldības līdzfinansējuma summu euro.* |

|  |
| --- |
| **3. Darbu izmaksas**  |
| **Izmaksu aprēķins:** | **Iesniedzēja finansējums**(*norādīt summu euro*) | **Pašvaldības līdzfinansējuma apmērs** (*norādīt procentos*) | **Pašvaldības** **līdzfinansējums**(*norādīt summu euro*) | **Kopā**(*norādīt summu euro*) |
| **Kopējās izmaksas ar** **PVN1\*:** |   |   |  |   |
| \*Apliecinu, ka Pievienotās vērtības nodoklis nav atgūstams nodokļu politiku reglamentējošos normatīvajos aktos noteiktajā kārtībā |
| **Kopējās izmaksas bez****PVN2:** |  |  |  |  |

1 rindu aizpilda, ja iesniedzējs nevar atgūt PVN nodokļu politiku reglamentējošos normatīvajos aktos noteiktajā kārtībā

2 rindu aizpilda, ja iesniedzējs ir PVN maksātājs un var atgūt PVN nodokļu politiku reglamentējošos normatīvajos aktos noteiktajā kārtībā

|  |  |
| --- | --- |
| 1. **Darbu veikšanas termiņš (mēnešos)4**
 |  |

|  |  |
| --- | --- |
| 1. **Iesniedzamie dokumenti** *(atbilstošo atzīmēt ar “****X****”)*
 | **Lapu skaits** |
| [ ]  Būves kopīpašnieku lēmuma (protokola) kopija.3[ ] Būves īpašnieku/tiesisko valdītāju vai lietotāju kopības lēmuma (protokola) kopija3 |   |
| [ ] Dokuments, kas apliecina pilnvarnieka tiesības attiecīgi rīkoties īpašnieka vārdā (pilnvaras, statūtu vai cita dokumenta kopija).3 |  |
| [ ] Būvvaldes atzinums, ka būvju fasāde (izņemot jumta seguma daļu) atbilst Alūksnes novada pašvaldības 2024. gada 25. aprīļa saistošajiem noteikumiem Nr. 14/2024 “Par Alūksnes novada teritorijas kopšanu un būvju uzturēšanu”, un tā ir sakārtota atbilstoši Būvvaldē saskaņotai krāsu pasei. |   |
| [ ]  Būves kopskata, detaļu foto fiksācijas uz pieteikuma iesniegšanas brīdi. |  |
| [ ]  Izmaksu tāme (saskaņā ar Ministru kabineta 03.05.2017. noteikumiem Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība” Excel formātā |   |
| [ ] Citi dokumenti pēc iesniedzēja ieskatiem |  |

3 ja attiecināms.

4 ja iesniedz “Iekšezers 3”, “Iekšezers 5”, “Iekšezers 7” – termiņš ne ilgāks par 2026.gada 2.novembri.

|  |  |
| --- | --- |
|  *De minimis* atbalsta uzskaites sistēmā sagatavotās veidlapas izdruka vai veidlapas identifikācijas numurs (ja attiecināms) |  |

Apliecinu, ka visa pieteikumā norādītā informācija un visi pievienotie dokumenti ir patiesi un atbilst oriģinālam, esmu iepazinies ar Alūksnes novada pašvaldības domes 27.03.2025. saistošajiem noteikumiem Nr. 9/2025 “Par pašvaldības līdzfinansējumu kultūras pieminekļu un vēsturisko būvju saglabāšanai Alūksnes novadā” un tajos ietvertās tiesības un pienākumi man ir saprotami.

Apliecinu finanšu līdzekļu pietiekamību pieteikumā norādītajiem vēsturiskās būves saglabāšanas darbiem.

Esmu informēts, ka personas datu apstrādes pārzinis ir Alūksnes novada pašvaldība, reģistrācijas Nr. 90000018622, juridiskā adrese Dārza ielā 11, Alūksnē, Alūksnes novadā, LV-4301, e-pasts dome@aluksne.lv, tālrunis 64381469. Personas datu apstrādes mērķis –  *vēsturiskās* būves *saglabāšanai un līdzfinansējuma piešķiršanas administrēšana. Personas datu apstrādes tiesiskais pamats – Vispārīgās datu aizsardzības regulas 6.panta pirmās daļas c)apakšpunkts.*  Papildus informācija par personas datu apstrādi pieejama Alūksnes novada pašvaldības oficiālajā tīmekļvietnē www.aluksne.lv sadaļā "Dokumenti".

Piekrītu personas datu apstrādei atbilstoši Eiropas Parlamenta un padomes regulai (ES) [2016/679](http://eur-lex.europa.eu/eli/reg/2016/679/oj/?locale=LV) par fizisko personu aizsardzību attiecībā uz personas datu apstrādi un šādu datu brīvu apriti un citu normatīvo aktu prasībām līdz pilnīgai tiesību un pienākumu izpildei ar Alūksnes novada pašvaldību.

**Pieteikuma iesniegšanas datums 20\_\_. gada \_\_\_.\_\_\_\_\_\_\_\_**

**Pieteikuma iesniedzējs:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 (Juridiskai personai – nosaukums un paraksttiesīgās personas amats, vārds un uzvārds, fiziskai personai – vārds, uzvārds)\*

Personas paraksts\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* neaizpilda, ja dokuments sagatavots elektroniski un parakstīts ar elektronisko parakstu, kas satur laika zīmogu.

**Paskaidrojuma raksts Alūksnes novada domes 27.03.2025. saistošajiem noteikumiem Nr. 9/2025 “Par pašvaldības līdzfinansējumu kultūras pieminekļu un vēsturisko būvju saglabāšanas darbiem Alūksnes novadā”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Saistošo noteikumu mērķis ir nodrošināt Alūksnes pilsētas vēsturiskā centra un Alūksnes novada vēsturiskās apbūves saglabāšanu, veicinot arhitektoniski kvalitatīvas vides saglabāšanu sabiedrības interesēs, nodrošinot vēsturisko būvju izmantošanu, pilsētvides sakārtošanu un pieejamību sabiedrības apskatei. Likuma “Par kultūras pieminekļu aizsardzību” 24. panta otrā daļa nosaka, ka pašvaldībām to saistošajos noteikumos noteiktajā kārtībā ir tiesības no pašvaldības budžeta piešķirt līdzekļus to vietējas nozīmes kultūras pieminekļu konservācijai un restaurācijai, kuri īpašnieka (valdītāja) noteiktajā kārtībā ir pieejami sabiedrības apskatei. |
| 1. Fiskālā ietekme uz pašvaldības budžetu
 | Līdzfinansējums tiek piešķirts apstiprinātā pašvaldības budžeta ietvaros. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Ietekme uz vidi – nav ietekmes;Ietekme uz iedzīvotāju veselību – nav ietekmes;Ietekme uz uzņēmējdarbības vidi pašvaldības teritorijā – ietekmē pozitīvi, jo veicina vides sakārtošanu, pilsētas vēsturiskā centra vizuālā izskata uzlabojumus, kultūras pieminekļu un vēsturisko būvju saglabāšanu.Saglabājot un atjaunojot kultūras pieminekļus un vēsturiskās būves, vienlaikus tiks uzlabota uzņēmējdarbības vide kopumā, kā arī būs pozitīvs iespaids uz tūrisma infrastruktūras un kultūras sfēras attīstību.Veicina publiski pieejamās pilsētvides estētikas un kvalitātes celšanu.Ietekme uz konkurenci – nav ietekmes. |
| 1. Ietekme uz administratīvajām procedūrām un to izmaksām
 | Saistošo noteikumu piemērošanā var griezties Alūksnes novada pašvaldības iestādē “Būvvalde”. |
| 1. Ietekme uz pašvaldības funkcijām un cilvēkresursiem
 | Saistošie noteikumi tiek izstrādāti, lai nodrošinātu Alūksnes pilsētas vēsturiskā centra un Alūksnes novada vēsturiskās apbūves saglabāšanu, veicinot arhitektoniski kvalitatīvas vides saglabāšanu sabiedrības interesēs, nodrošinot vēsturisko būvju izmantošanu, pilsētvides sakārtošanu un pieejamību sabiedrības apskatei.Saistošo noteikumu īstenošanā nav nepieciešami papildus pašvaldības cilvēkresursi, pienākumi iekļauti esošo cilvēkresursu amatu aprakstos. |
| 1. Informācija par izpildes nodrošināšanu
 | Saistošo noteikumu īstenošanā nav paredzēta jaunu institūciju izveide, esošo likvidācija vai reorganizācija.  |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 1. Izstrādes gaitā veiktās konsultācijas ar privātpersonām un institūcijām
 | Atbilstoši Pašvaldību likuma 46. panta trešajai daļai saistošo noteikumu projekts un to paskaidrojuma raksts sabiedrības viedokļa noskaidrošanai no 04.03.2025. līdz 18.03.2025. publicēts pašvaldības oficiālajā tīmekļvietnē [www.aluksne.lv](http://www.aluksne.lv) sadaļā *Sabiedrība/Sabiedrības līdzdalība/Viedokļa izteikšana par saistošo noteikumu* projektiem. Viedokļa sniegšanas termiņš – 2 (divas) nedēļas no saistošo noteikumu projekta publicēšanas. |
| 1. Informācija par sabiedrības izteiktajiem viedokļiem par saistošo noteikumu projektu
 | Sabiedrības viedoklis par saistošo noteikumu projektu nav saņemts. |

Domes priekšsēdētājs Dz. ADLERS